open-index/open-wikipedia-markdown huggingface dataset:
Buddhistisk hybridsanskrit

**Buddhistisk hybridsanskrit** er en moderne benevnelse som benyttes innenfor lingvistikken om et middelindoarisk språk som er benyttet innenfor en klasse av indiske buddhistiske tekster. Språket er også noen ganger blitt kalt «buddhistisk sanskrit» eller «blandet sanskrit».

Benevnelsen ble første gangen brukt i 1936 av filologen og orientalisten Franklin Edgerton (1885&ndash;1963), som refererte til en «sanskritifisert» form for prākrit, og som han mente å ha identifisert i en rekke buddhistiske sanskrit-tekster. I sanskrit-originalen av Lotussutraen, *saddharmapuṇḍarīkasūtram*, som lå til grunn for Kerns oversettelse i 1884, påpekte han for eksempel at det tekniske begrepet *ātmabhāva*, som også opptrer i śvetāśvatara upanishad 1.2, var fonetisk ekvivalent med pāli *attabhāva*. Han fortsatte med å påvise ord og begreper i Lalitavistarasutraen, såvel som i den omfattende prajñāpāramitā-litteraturen, som var unaturlige i henhold til sanskritgrammatikken til Pāṇini, men som ga mening i en pali-kontekst.

Buddhistisk hybridsanskrit er ikke fullstendig grammatisk ukorrekt, og leseren vil sjelden møte på uttrykksformer som er mindre grammatiske enn eksempelvis eposene Mahabharata og Ramayana, som også tidvis bryter de strenge reglene til Pāṇini. Likevel inneholder de buddhistiske sanskrit-tekstene en egen sjargong og egne uttrykksformer, som aldri forekom hos skribenter som ikke var buddhister. I de fleste tilfellene dreier det seg om ord som nesten er identisk med pāli. I stedet for å omarbeide og oversette ordene fra pāli og andre språk til sanskrit, har forfatterne &ndash; og det spesielt i tekster fra den tidlige skolen mahāsāṃghika, benyttet seg av «blandet sanskrit» der de fonetiske formene er forandret til sanskrit-former, men hvor den underliggende prākrit-grammatikken er bevart. Et eksempel er prākrit *bhikkhussa*, som er possessiv entall for *bhikkhu*, og et kognat med sanskrit *bhikṣu*, «buddhistisk munk». I stedet for å konvertere dette til den grammatisk korrekte sanskrit-formen *bhikṣoḥ*, har forfatterne konsekvent endret dette til *bhikṣusya*.

## Referanser


## Litteratur
* Burrow, T (1955): *The Sanskrit language*, 1. utgave, 2. opplag: Faber and Faber, London, 1965, ISBN 978-8120817678
* Edgerton, Franklin (1936): «The Prakrit Underlying Buddhistic Hybrid Sanskrit» i: *Bulletin of the School of Oriental Studies*, **8** (2/3), University of London, Indian and Iranian Studies: Presented to George Abraham Grierson on His Eighty-Fifth Birthday, 7th January, 1936, s. 501-516, online tekst hos JSTORE
* Edgerton, Franklin (2004): *Buddhist Hybrid Sanskrit Grammar and Dictionary*, William Dwight Whitney linguistic series, Munshiram Manoharlal Publishers Pvt Ltd, 2 bind, ISBN 81-215-1110-0, ISBN 978-8121511100
* Kern, H. (1884): *Saddharma-Pundarîka or, The Lotus of the True Law*, Sacred Books of the East, Vol XXI
Christoffer Wikström

**Christoffer Wikström** (født 2. februar 1987 i Borlänge) er en svensk svømmer, som spesialiserer seg i disiplinen fri.

Wikström har ingen større internasjonale resultater, og fikk sin olympiske debut da han representerte Sverige under Sommer-OL 2008. Her ble hans beste og eneste individuelle resultat nummer 38 på 200 meter fri. Han deltok også i en stafett, der det svenske laget tok 5.-plassen.

## Eksterne lenker
*
Pär Gerell

**Pär Håkan Gerell** (født 23. juni 1982 i Växjö) er en svensk bordtennisspiller. Under Sommer-OL 2008 i Beijing representerte han Sverige, der han røyk ut i gruppespillet bak Kinesisk Taipei og Sør-Korea.

## Meritter
* Slovenian Open 2004 – Single
* Brazilian Open 2005 – Dobbel
* SM i bordtennis 2005 – Dobbel

## Referanser


## Eksterne lenker
*
Søren Kragh-Jacobsen

**Søren Kragh-Jacobsen** (født 2. mars 1947 i København) er en dansk musiker og film- og reklamefilmregissør. Han ansees for å ha «oppdaget» en lang rekke danske filmstjerner, deriblant Iben Hjejle, Nikolaj Lie Kaas og Thomas Villum Jensen. 

Han fikk sitt internasjonale gjennombrudd med dogmefilmen *[[Mifunes siste sang]]* i 1997. Filmen vant Sølvbjørnen på Filmfestivalen i Berlin samme år, samt en rekke andre internasjonale priser. Blant andre filmpriser han har vunnet er tre Bodil-priser og én Emmy-pris.

## Filmografi
### Spillefilm

#### Kun manus

* 1984: *[[Min farmors hus]]* – regi: Frode Højer Pedersen

#### Regi
* 1978: *[[Vil du se min smukke navle?]]*
* 1981: *[[Gummi-Tarzan (film)|Gummi-Tarzan]]* (barnefilm)
* 1983: *[[Isfugle (film)|Isfugle]]*
* 1988: *[[Skyggen af Emma]]*
* 1988: *[[Guldregn (film)|Guldregn]]* (Kragh-Jacobsen hadde også regien på TV-serien med samme tittel, som hadde premiere i 1986
* 1991: *[[Gutta fra St.Petri]]*
* 1997: *[[Øen i Fuglegaden]]* (eng. tittel: *The Island on Bird Street*)
* 1999: *[[Mifunes sidste sang]]*
* 2003: *[[Skagerrak (film)|Skagerrak]]*
* 2008: *[[Det som ingen ved]]*
* 2013: *I lossens time* – basert på svenske Per-Olov Enquists skuespill *I lodjurets timme* (norsk tittel: *[[Den 25. timen (skuespill)|Den 25.&nbsp;timen]]*)
* 2020: *Lille sommerfugl*

### Tv-filmer og -serier
* 1985: ''Livet er en god grund''
* ?: ''Den korsikanske biskop'' – for svensk tv
* 2005: ''Ørnen'' (TV-serie)
* 2008: *[[Livvaktene (TV-serie)|Livvaktene]]*
* 2010: *[[Borgen (TV-serie)|Borgen]]* – de to første episodene av sesong 2

## Priser og utmerkelser
Søren Kragh-Jacobsen har vunnet priser ved en rekke anerkjente internasjonale filmfestivaler. Blant de viktigste er: Sølvbjørnen ved Filmfestivalen i Berlin i 1997 for *[[Mifunes siste sang]]*, en Emmy Award for *[[The Island on Bird Street]]*. Han har også mottatt den danske Bodilprisen tre ganger.

*Gummi-Tarzan*, hvor Kragh-Jacobsen hadde regien, er tatt opp i Danmarks kulturkanons barnekanon.

## Referanser


## Eksterne lenker
*
Better than Today

«**Better than Today**» er en sang av den australske sangeren Kylie Minogue fra hennes ellevte studioalbum *[[Aphrodite (album)|Aphrodite]]*. Sangen ble utgitt som albumets tredje singel i Storbritannia den 5. desember 2010. Sangen ble skrevet og produsert av Nerina Pallot og Andy Chatterley.

## Informasjon
«Better than Today» har fått stort sett positive anmeldelser fra kritikere, og mange likte dansepop-stilen. *[[Entertainment Weekly]]* kalte det en fremragende spor på albumet. Sangen debuterte den 20. november 2010 som nummer 67 på UK Singles Chart. Dette var basert på digitale salg fra albumet som singelen ikke ble utgitt til 3. desember 2010. Det er en av Minogues laveste singler i Storbritannia, og hadde lignende resultater i andre europeiske land.

## Komposisjon
«Better than Today» er en popsang med mange flere stilarter inkludert rock, funk, soul og country. Det omfatter også bruk av elektrisk og akustisk gitar, synthesizerer og trommeprogrammering.

## Musikkvideo
Videoen ble regissert av Minogue selv og vist første gang den 19. november 2010. Videoen begynner med Minouge som danser på en scene omgitt av lys, og kvinnelige dansere med rosa parykker og gitarister med Pac-Man-hjelmer på. Minogue vises senere omgitt av et rødt lys, mens mikrofonen projiserer lysstråler.

## Formater og sporliste
;CD-singel
#«Better than Today» – 3:25
#«Can't Get You Out of My Head» (BBC Live Lounge Version) – 3:16

;CD Maxisingel
#«Better than Today» – 3:25
#«Better than Today» (Bills & Hurr Remix Edit) – 3:47
#«Better than Today» (The Japanese Popstars Mix) – 6:45
#«Get Outta My Way» (BBC Live Lounge Version) – 3:40

;7" singel
#«Better than Today» – 3:25
#«Better than Today» (Bills & Hurr Remix Edit) – 3:47

## Topplisten

## Referanser


## Eksterne lenker
* ''Better than Today'' på Allmusic
Jörgen Persson (bordtennisspiller)

**Jörgen Persson** (født 22. april 1966 i Halmstad) er en svensk bordtennisspiller. 

Persson har sammen med J-O Waldner dominert svensk herrebordtennis og en del av verdensbordtennisen i over 20 år. Han debuterte på det svenske landslaget i 1983. I dag er han bosatt i Oslo, sammen med sin kone og tre barn. Han er kjent for sin sterke backhand.

Hans største meritter er gull i singel i VM 1991 og sølv i 1989. Han har også flere lag-gull blant annet i 1989. Hans OL-karriere begynte ved Sommer-OL 1988 i Seoul, og har deretter deltatt i samtlige OL frem til Sommer-OL 2008 i Beijing. 

I 2008 representerte han Sverige for sjette gang på rad, der han tapte bronsefinalen mot kinesiske Wang Liqin 0-4, noe som gjorde at Kina vant alle valørene i bordtennis for menn. Han spilte også i lagspillet sammen med Pär Gerell, Jens Lundqvist og Robert Svensson, men røyk ut allerede i gruppespillet bak Kinesisk Taipei og Sør-Korea.
I 2010 meddelte han at han ville sikte på å stille opp i Sommer-OL 2012 i London, noe som i så fall vil bli hans sjuende OL.

## Meritter
### VM-medaljer
* 1987 – sølv, lag
* 1989
** sølv, singel
** gull, lag
* 1991 
** gull, singel
** gull, lag
** bronse, dobbel med Erik Lindh
* 1993 – gull, lag
* 1995 – sølv, lag
* 1997 – sølv, dobbel med Jan-Ove Waldner
* 2000 – gull, lag
* 2001 – bronse, lag

## OL-resultat
**Single**
* 1988 – 7.-plass
* 1992 – 5.-plass
* 1996 – Ikke plassert
* 2000 – 4.-plass
* 2004 – 9.-plass
* 2008 – 4.-plass

**Dobbel**
* 1988 – 7.-plass
* 1992 – Ikke plassert
* 1996 – 5.-plass
* 2000 – Ikke plassert
* 2004 – 5.-plass

**Lag**
* 2008 – Ikke plassert

## Referanser


## Eksterne lenker
* 
* Jörgen Perssons hjemmeside 
* Mesterskapsstatistikk
Petter Stymne

**Petter Stymne** (født 9. mai 1983 i Skövde) er en svensk svømmer, som spesialiserer seg i disiplinen fristil.

Stymne har ingen større individuelle internasjonale resultater, og fikk sin olympiske debut da han representerte Sverige under Sommer-OL 2008. Her ble han nummer fem i 4 x 100 meter fri sammen med Stefan Nystrand, Jonas Persson, Marcus Piehl og Christoffer Wikström I tillegg til å være utøver i OL, har han også deltatt i en rekke VM, blant annet i 2008, da han tok bronse i fristilstafetten.

## Referanser


## Eksterne lenker
*
Balansekunst

**Balansekunst**, **ekvilibristikk** eller **ekvilibrisme** omfatter flere typer underholdningskunster eller idrettsøvelser som krever særlig god balanse av utøverne, for eksempel linedans, sjonglering, akrobatikk og andre gymnastiske kunststykker og krevende  turnøvelser.

Ordene brukes oftest i overført betydning. Eksempler kan være uttrykk som «diplomatisk balansekunst», om utfordrende meglinger eller behandlinger der små nyanser gir store utslag og motstridende interesser og hensyn må avveies med stor fintfølelse for at resultatet skal bli riktig og rettferdig, «språklig ekvilibrisme», om teknisk imponerende ordkunst, eller «musikalsk ekvilibrisme», om tilsvarende teknisk fingerferdighet og annen uvanlig fysisk kroppsbeherskelse innen musikk.

## Annet
*  Balansekunst, norsk tittel på en historisk roman skrevet av den kanadiske forfatteren Rohinton Mistry, utgitt i 1995
* *Balansekunst – en bruksbok for mestring av alkohol*, en faktabok av Fanny Duckert, utgitt i 1991
*  Balansekunst (forening), en norsk medlemsorganisasjon for likestilling og mangfold i kulturlivet

## Se også
* Akrobatikk, gymnastiske kunststykker, særlig på sirkus
Louis Auguste de Bourbon, duc du Maine

**Louis Auguste de Bourbon, hertug av Maine**, *Legitimé de France* (født 31. mars 1670, død 14. mai 1736) var sønn av Ludvig XIV av Frankrike og hans elskerinne Madame de Montespan. Han ble gitt tittelen Hertug av Maine.

## Referanser
Louis Alexandre de Bourbon

**Louis Alexandre de Bourbon**, *greve av Toulouse* (født 6. juni 1678, død 1. desember 1737), var en legitimert sønn av Ludvig XIV av Frankrike og Madame de Montespan. Når han fylte 5, starten han sin tjeneste som Storadmiral av Frankrike.

## Referanser
Shah Jahan

**Shah Jahan** (1592–1666) var stormogul fra 1627 til 1658. Han het opprinnelig Khurram. Han etterfulgte sin far Jahangir.

Han var gift med Mumtaz Mahal og huskes særlig for at han bygde Taj Mahal og Det røde fortet i Delhi.

## Referanser
Madame Guyon

**Jeanne-Marie Bouvier de la Motte-Guyon** (omtalt som **Madame Guyon**; 1648–1717) var en fransk skribent og kristen mystiker. 

Uten selv å kalle seg for kvietist, var hun en av de fremste representantene for  kvietismen, en fromhetsretning hvis subjektive orientering ble vurdert som kjettersk. Hun hadde en periode innflytelse ved det franske hoffet sammen med presten François Fénelon, men etter en lengre prosess ble hun bortvist fra hoffet og fengslet 1695–1703 etter å ha utgitt en bok om emnet.

Hennes, og kvietismens, religiøse program innebar en subjektiv forening med Gud gjennom bønn og oppgivelse av selvet. Forfatterskapet omfatter mer enn 20 bind.

## Guyon på norsk
* Utdrag fra «Åndelige strømmer». I: *[[Vestens mystikk]]*, 2005
*  (Første norske utgave: Kristiania, 1912)
* 

## Referanser


## Eksterne lenker
* 
* Verker av Jeanne Marie Bouvier de la Motte Guyon hos *Christian Classics Ethereal Library* (CCEL)
* 
* «Short Biography» ved  Dorothy Disse
Aurangzeb

**Aurangzeb** (fullstendig navn *Abul Muzaffar Muhiuddin Muhammad Aurangzeb Alamgir*, iblant kalt *Alamgir I*; 1618–1707) var en indisk stormogul og regnes for den siste store av Indias mogulherskere.

## Liv og virke
### Bakgrunn, veien til makten
Han var sønn av Shah Jahan og hans hustru Mumtaz Mahal og yngre bror til kronprins Dara Shikoh, Jahanara Begum og Roshanara Begum. Som yngre sønn av Shah Jahan fulgte han i farens fotspor og utmerket seg som provinsguvernør og hærfører i grensekriger, men stod av politiske og personlige grunner i motsetning til sin far. Ved utbruddet av tronstriden årene 1657–1658 deltok han straks i opprøret, slo og avsatte sommeren 1658 Shah Jahan, og innesperret ham i fortet i Agra. 

Han  beseiret og uskadeliggjorde deretter uten nåde sine øvrige brødre, blant annet hovedrivalen Dara Shikoh.

### Stormogul
Aurangzeb ble kronet 3. juni 1659 i Shalimar Bagh i Delhi. Som regent var Aurangzeb både handlekraftig og flittig høyt opp i årene. Motsatt til sine forgjengere var han avholdsmann og levede spartansk. Han viste seg som en dyktig general og politiker, men var egenrådig, mistroisk og ofte brutal og oppnådde ikke tillitsforhold til sine rådgivere. I religiøs henseende var han overbevist sunnimuslim, brøt definitivt med toleransekursen overfor hinduene, og underordnet statsforholdene islamsk lov. Han fikk et varig dårlig ry blant hinduene, selv om nyere forskning avviser at hans religiøse kurs fikk noen særlig stor innflytelse på landets utvikling.

I utenrikspolitikken oppnådde mogulriket formelt sin største utstrekning under stormogulen Aurangzeb. Han foretok fremstøt i Afghanistan, erobret de fleste sørindiske småstater, og ble formelt halvøyas overherre, men måtte samtidig under de lange felttog overlate de øvrige områder til seg selv. Hans største utenrikspolitiske prosjekt var kampen mod mahrattaene, hvor han fra 1681 og resten av sitt liv førte seierrike, men i lengden resultatløse felttog mot skiftende fyrster. Det overbelastet statens økonomi, førte til bondeopprør og etterhvert til brudd med militære forbundsfeller, som rajputene, mens sikhene i 1670-årene dominerte i det nordlige India. 

Korrupsjonen bredte seg i provinsene, og separatistiske tendenser tiltok.

Aurangzebs død 1707 regnes normalt for avslutningen på mogulrikets storhedstid. Ved hans død var riket formelt samlet, men det var svekket av de mange kriger og av stigende motsetninger mellom etniske og religiøse grupper som til slutt førte til britisk erobring av India. Hans etterkommere førte offisielt tittelen som stormogul til 1857.

## Referanser


## Litteratur
* Audrey Truschke *Aurangzeb: The Man and the Myth* Penguin ISBN 0670089818
Gulnora Karimova

**Gulnora Islomovna Karimova** (Гульнара Исламовна Каримова/*Gulnara Islamowna Karimowa*; født 8. juli 1972) er en usbekisk politiker, diplomat og forretningskvinne. Hun er eldste datter til den tidligere usbekiske presidenten, avdøde Islom Karimov.

Gulnora Karimova er stedfortredende utenriksminister og siden september 2008 Usbekistans ambassadør ved De forente nasjoner i Genève. Før det var hun Usbekistans ambassadør i Russland. Hun har brukt posisjonen sin innad i Usbekistan og i utlandet til å bygge opp økonomiske selskaper som samlet verdt flere milliarder US dollar og blant annet omfatter betydelige deler av Usbekistans telekommarked, gruveselskap, en stor sementfabrikk, nattklubber og restauranter i Tasjkent og Coca-Cola Usbekistan. Det foreligger en amerikansk internasjonal arrestordre fra høyesterett (Supreme Court) i New Jersey etter at hun flyktet med sine to barn til Usbekistan etter en skilsmisse i 2004. Hun har nå diplomatisk immunitet. 

## WikiLeaks
Karimova ble omtalt i to WikiLeaks-dokumenter fra USAs ambassade i Tasjkent fra 2005. De beskriver en hensynsløs fremgangsmåte for å sikre seg økonomiske verdier via russiske selskap, der hun åpenbart bruker mafialignende metoder. Det spekuleres i om hun skal bygges opp som presidentkandidat for å etterfølge faren, men det konkluderes med at hun er den mest forhatte personen i Usbekistan.

## Referanser
Malbun

**Malbun** er en landsby i Liechtenstein. Malbun tilhører kommunen Triesenberg.

Malbun ligger 1600 moh. og er kjent som en sted for skisport.

## Eksterne lenker
*
Eutykus

**Eutykus**, også skrevet **Evtykos**, var ifølge Apostlenes gjerninger kapittel 20 en ung mann i Troas i Tyrkia som satt i et vindu og hørte Paulus holde en tale. Han sovnet så der han satt og falt ned fra vinduet. Man fant ham så død utendørs. Paulus sørget så for at han ble tatt med inn i huset. Etter at Paulus hadde omfavnet ham, fikk han livet tilbake. Eutykus er den siste personen i Bibelen som det står om fikk en oppstandelse fra de døde.

## Referanser
Hyperborea

**Hyperborea** («Hinsides nordenvinden») var sagnfolket hyperboreernes hjemland langt i nord. Angivelig var de et folk som levde til høy alder uten å oppleve krig, hardt arbeid, sykdom eller alderdommens plager. Tvert om kunne de høste korn to ganger årlig; enda det meste av Hyperborea angivelig var dekket av store skoger, kalt «Apollons hage». Mot nord var Hyperborea antatt å grense mot floden Okeanos, og mot sør tårnet Rhipaion («de rhipeiske fjell») seg opp som det snøkledde hjemstedet til Boreas, den bitende nordenvinden som bringer kulde og vinter til middelhavslandene. Boreas' tre sønner, «boreadene», tjente som prester for Apollon og regjerte Hyperborea som et teokrati. Langs elven Eridanos i Hyperborea stod angivelig popler som dryppet rav på svanene;Hyperborea, ''theoi.com rav handlet grekerne til seg fra Norden så tidlig som 1500 f.Kr.«Rav, Nordens gull»; oldtidens handelsrute

Hesiod hevder i *[[Theogonien]]* at Eridanos var sønn av Okeanos og hans søster og ektefelle, havnymfen Tethis, mor til elvene og til helten Akilles.«Tethys», ''theoi.com I *[[Georgica]]* kaller Vergil Eridanos for «elvenes konge».

Aristeas fra Prokonnesos er en sagnskikkelse om tillegges diktet «Arimaspeia». Ifølge Herodot hadde Aristeas reist gjennom skyternes område til det nordligste folket grekerne kjente, issedonerne, og fortalte om arimaspene, en stamme av kykloper som holdt til i Boreas' nabolag, de rhipeiske fjellene, av noen identifisert som Karpatene.«Bored in Hyperborea», 4. desember 2010, ''vovatia.wordpress Lenger nord bodde angivelig griffene som voktet gullet i fjellene, og lengst nord bodde hyperboreerne. Herodot selv var i tvil om de virkelig fantes, for finnes det folk lenger nord enn nordenvinden, mente han det også må finnes folk lenger sør enn sønnenvinden. Skyternes fortellinger om folk med geitehover festet han heller ingen lit til, eller til syvsoverne i nord. At luftlagene over Skytia var fylt med fjær som hindret sikt, tolket Herodot som snøføyk. Aristoteles mente de rhipeiske fjellene lå i grenselandet mot Skytia, og at hyperboreerne holdt til lenger nord.Aristoteles: *Meteorologica*, 1. 13. 350b

## Referanser
Eduard Schuré

**Eduard (Édouard) Schuré** (født 21. januar 1841 i Strasbourg, død 7. april 1929 i Paris) var en fransk filosof, poet, dramatiker, forfatter, musikkritiker og utgiver av esoterisk litteratur.

Han skrev bøker om musikkhistorie samt om mystisisme, noveller og skuespill. I boken *Les Grands Initiés* (1889) fremsatte han tanken om at den antikke verdens store profeter og åndelige lærere var innviet i et hemmelig brorskap. Schuré var en av de første som gav uttrykk for tanken om at Jesus hadde deltatt i undervisning hos essenerne, en jødisk retning som esoterikerne føler et åndelig slektskap med.

## Utgivelser

:Histoire du Lied ou la chanson populaire en Allemagne, 1868
:Le drame musical. Richard Wagner, son œuvre et son idée, 2 bind, 1875
:Les Grands Initiés. Esquisse de l'histoire secrète des religions, 1889
:Le drame sacré d'Eleusis, 1890
:Sanctuaries d'Orient, Paris 1898
:Les grandes légendes de France, Paris, 1893
:Les Enfants de Lucifer, 1900
:Précurseurs et revolt, Paris, 1904
:La Prêtresse d'Isis (Légende de Pompeii), 1907
:Femmes et inspiratrices poètes annonciateurs, Paris, 1908
:L'évolution du sphinx au divine Christ, 1912
:Les prophète de la renaissance, 1920
:Celtique L'âme et le génie de la France à travers les Ages, Paris 1920
:Merlin l'enchanteur, Paris, 1921
:Le rêve d'une vie. Confession d'un poète (selvbiografi), 1928

## Referanser
Marcelo Zabalaga

**Marcelo Zabalaga Estrada** (født 1. august 1953 i Cochabamba) er en boliviansk økonom. Han var fra 15. november 2010 til januar 2017 var sentralbanksjef for Bolivias sentralbank (Banco Central de Bolivia - BCB). Han overtok etter Gabriel Loza Tellería, som trakk seg av personlige grunner. 

Zabalaga har en bachelorgrad i økonomi og mastergrad i utviklingslære fra Universitetet i Genève. Han har senere også tatt to andre mastergrader; i samfunnsvitenskap og bankledelse (*Gerencia de Banca Corporativa*), begge disse ble tatt i Bolivia. 

Han har arbeidet og vært rådgiver i Bolivia, Peru, Colombia, Brasil, Panama, Honduras, Nicaragua, Mexico, Spania og Sveits, innen områder som utdanning, sosial boligbygging, mikrofinans, pensjonsfond og finansielle reguleringer. 

Før han begynte i sentralbanken har ledet flere ulike virksomheter, bl.a. stiftelsen FADES (Foundation for Alternatives in Development), FINRURAL (Association of Financial Institutions for Rural Development), pensjonsfondene *AFP Futuro* i Bolivia, *Colfondos* i Colombia og *Siembra* i Argentina. Han har ledet FOLADE (Latin American Development Fund) i Costa Rica, PRODEL (Local Development Programme) i Nicaragua og *Asociación pro Banca Ética* og *Argentaria International* i Spania.

I 2007 ble han utnevnt til å være oppsynsmann for bankene og finansisnstitusjonene i Bolivia, i dag kjent som Autoridad del Sistema Financiero (ASFI). Denne stillingen hadde han fram til 2009. 

Etter Zabalaga overtok Pablo Ramos Sánchez som sentralbanksjef.

## Referanser


## Eksterne lenker
* BCB - Organisasjonsstruktur 
* BCB – CV Marcelo Zabalaga (PDF)
Brno lufthavn

**Brno lufthavn, Tuřany** (tsjekkisk: Letiště Brno-Tuřany) (IATA: **BRQ**, ICAO: **LKTB**) er en internasjonal flyplass som betjener Brno i Tsjekkia. Flyplassen ligger 7,5 km sørøst for Brno. I 2024 håndterte flyplassen 749 153 passasjerer.

## Selskaper og destinasjoner

* Central Connect Airlines (b.a. Praha, Zadar)
* Czech Connect Airlines (b.a. Moskva, Sankt Petersburg)
* Ryanair (b.a. London, Milano, Alicante)
* Wizz Air (b.a. London, Roma)

## Transport til og fra flyplassen
Terminalen ligger omtrent 1,5 km unna motorveien D1, nærliggende forgrening til motorveiene D2, D52 og D46.
Byene Olomouc, Zlín, Prostějov, Přerov, Vyškov, Znojmo, Jihlava kan nås med bil innen 50 minutter. Det finnes parkeringsplassen foran ankomsthallen. Parkering (2000 parkeringsplasser) opp til 10 minutter er gratis, mens lengre parkering er mulig mot betaling. 

Man kan også komme seg til og fra flyplassen med buss nummer E76 som kjører to ganger i timen på dagen. Når det gjelder offentlig transport på nattestid, er det buss nummer 89 som kjører ruten mellom sentrum og flyplassen en gang i timen. Kjøretid er ca 20 minutter.

## Kilder
* informasjonsside om Brno lufthavn, Tuřany 

## Eksterne lenker
*
Rehina Sjymkute

**Rehina Sjymkute** (ukrainsk: Регіна Шимкуте, født 21. desember 1985 i Kherson, Ukraina) er en ukrainskfødt russisk håndballspiller som spiller for det russiske klubblaget Rostov-Don og for det det russiske landslaget. Hun spilte frem til 2012 for det ukrainske landslaget. Hennes posisjon er sentral bakspiller. I 2010 vant hun sølvmedalje i EHF Champions League med det rumenske laget CS Oltchim Râmnicu Vâlcea, etter å ha tapt finalen mot det danske laget Viborg HK.

## Eksterne lenker
* 
* Profil på Rostov-Dons nettsted (russisk)
Olha Nikolajenko

**Olha Nikolajenko** (ukrainsk: Ольга Ніколаєнко, født 5. april 1983 i Kherson i Sovjetunionen) er en ukrainsk håndballspiller som spiller for det ungarske klubblaget Békéscsaba og det ukrainske landslaget. Hennes posisjon er høyre bakspiller.

## Karriere
### Klubb
Nikolajenko tok bronsemedalje i den ungarske cupen i 2010.

### Landslag
Under VM i 2009 i Kina kom hun på 6.-plass på toppscorerlista med 53 mål. 

## Referanser


## Eksterne lenker
* Spillerprofil på EHFs nettsted (engelsk)
Sanger fra dengang mor var liten nr. 2

***Sanger fra dengang mor var liten nr. 2*** er det 8. studioalbumet til Wenche Myhre som ble gitt ut i 1976.

## Sporliste

**Side 1:**

# «Du og jeg og vi to»
# «Ta den ring»
# «Amandus dukkemann» (Thorbjørn Egner)
# «Grønnsaksspisevise» (Thorbjørn Egner)
# «Fødselsdagen» (Margrethe Munthe)
# «Eg veit ei lita jente»
# «Gøy på landet»
# «Jeg satte brillene på min nese»
# «Karusellen»
# «Lykkeliten» (Claus Frimann)

**Side 2:**

# «Klokkene»
# «Tre søte småbarn» (Caroline Schytte Jensen)
# «Spillemannen»
# «Kjære, kom og dans med meg» (Margrethe Munthe)
# «Høyt på et tre en kråke»
# «Der satt to katter på et bord»
# «Bonden og kråka»
# «Der bor en baker»
# «Kjære lille gutten min» (Per Winge)
# «Ingerid Sletten» (Bjørnstjerne Bjørnson)
Samael

**Samael** eller **Sammael** (hebr. *סמאל*) er en engel i jødisk mytologi, som vanligvis sidestilles med Satan. Navnet kan muligens oversettes (omtrentlig) som «Guds gift». Samael opptrer også i tekster fra tidlig kristen gnostisisme og spiller en viktig rolle i antroposofien. I rabbinsk litteratur er Samael lederen for *satanene* (demonene) og en dødsengel. Han blir også sagt å være Esaus skytsengel. I og med Samaels skiftende egenskaper har han blitt sett som både god og ond. 

## Referanser
Lynggaupeedderkopp

**Lynggaupeedderkopp** (*Oxyopes ramosus*), eller **gaupeedderkopp** er en edderkopp i gruppen (familien), Oxyopidae (gaupeedderkopper), som tilhører undergruppen Entelegynae i gruppen Araneomorphae. Den finnes over hele Europa, også i Norge.

## Utseende
Lynggaupeedderkopp er en middelsstor, slank og langbeint edderkopp, lyst og mørkere brunspraglete. De åtte øynene danner omtrent en sekskant eller en litt kantete oval. Karakteristisk er at de to bakerste øynene, som sitter nesten midt oppe på hodet – hos de fleste andre edderkopper sitter de bakerste øynene på sidene. Beina har påfallende kraftige, stive børster. Bakkroppen er pæreformet, tilspisset bakerst.

## Levevis
Lynggaupeedderkopp er en dagaktiv edderkopp, den er en god «jeger» som både kan både løpe meget raskt og hoppe ganske langt. De spinner ikke fangstnett, og klatrer gjerne rundt i vegetasjonen.

Før paringen gjennomfører hannen en innviklet «dans» med ritualiserte bevegelser for å få hunnen til å akseptere ham, ikke ulikt atferden hos hoppeedderkopper (Salticidae). Senere lager hun en flat, tallerkenformet eggsekk av silke som festes til vegetasjonen. Hun «står vakt» over denne til eggene klekkes.

## Nær utdødd i Norge
Lynggaupeedderkopp ble regnet som utdødd i Norge, men ble gjenoppdaget ved Kristiansand, i 2006. Det var bare to eldre funn fra Norge, begge fra Drammenstraktene i 1877.

## Rødlistevurdering
Lynggaupeedderkopp er en karakteristisk art som lever på lyng og kratt. Arten har blitt ettersøkt på egnete steder en god del i senere tid, hvilket har resultert i en stor kunnskapsøkning om artens forekomst og utbredelse. Arten har nå kjente funn fra Østfold, Hedmark, Buskerud, Vestfold, Aust-Agder, Telemark, Oslo samt eldre funn fra Akershus. Det er mulig at arten har en ganske stor potensiell utbredelse i Norge, spesielt med tanke på totalutbredelsen i Sverige og Finland.

Mørketall for forekomst antas derimot å ikke være særlig store da arten har blitt ettersøkt, og beregnet forekomstareal er relativt lavt. Arten vurderes likevel 2021 til kategorien LC.

## Referanser




## Litteratur
* Roberts, M.J. (1995) *Spiders of Britain & Northern Europe*. Harper Collins. ISBN 0-00-219981-5
* Åkra, Kjetil; Olsen, Kjell Magne; Pommeresche, Reidun og Ødegaard, Frode. 2010. *Edderkoppdyr Arachnida* i *Norsk rødliste for arter 2010*. Artsdatabanken. Side 355-366.

## Eksterne lenker
* 
* Artsdatabanken – faktaark for ''Oxyopes ramosus''
1. divisjon ishockey for menn 2007/08

**[[1. divisjon ishockey for menn]] 2007-08** startet 26. september 2007 og ble avsluttet 20. februar 2008.

De to beste lagene når sesongen var ferdigspilt, spilte kvalifisering mot nummer 9 og 10 fra GET-ligaen samme sesong. Disse fire lagene spilte en egen serie der de to beste lagene fikk spille i GET-ligaen 2008-09.

## Tabellen

## Statistikk

## Kvalifisering til GET-ligaen 2008-09

## Se også
* NM i ishockey 2008
* GET-ligaen 2007/08
Wenche on tour ’83

***Wenche on Tour '83*** er det 1. konsertalbumet til Wenche Myhre som ble gitt ut i 1983.

## Sporliste

**Side 1:**

# «Stille nå» (Alan og Jan Eggum)
# «66 år» (Udo Jürgens og Ole Paus)
# «Appa» (Franco, Fantone,ek, Cecconi og Jørstad)
# «Do-re-mi» (Jahn Teigen og Anita Skorgan)
# «De sterke menn» (Fabrizio og Jan Eggum)
# «Julie» (Popovic og Simunovic)

**Side 2:**

# «Som et varmt lite lys» (Paul Simon og Jan Eggum)
# «Video Donna» (Guest, Hendra, Kelly og Jørstad)
# «Hallo Norge» (Jan Eggum)
# «Orkester – presentasjon» (Fred Nøddelund)
# «Vi lever» (Sardou og Jan Eggum)

## Fred Nøddelunds Orkester

* Svein Christiansen - trommer
* Sveinung Hovensjø - bass
* Freddy Kleive - tangentinstrumenter
* Fred Nøddelund - trumpet og flügelhorn
* Petter Kateraas - trumpet og flügelhorn
* Harald Halvorsen - trombone
* Knut Riisnæs - tenorsax. og fløyte
* Tone Vik - kor
* Veronica Bernstein - kor
* Kari Gjærum - kor
* Hege Schøyen - kor
* Håkon Iversen - kor
* Svein Gundersen - kor
Anastasija Pidpalova

**Anastasija Valerijivna Pidpalova** (ukrainsk: Анастасія Валеріївна Підпалова, født **Borodina** (Бородіна) 5. januar 1982 i Kherson, Ukraina) er en ukrainsk håndballspiller som spiller for det ukrainske landslaget og for det franske klubblaget Cercle Dijon Bourgogne. Hennes posisjon er venstre bakspiller.

## Karriere
### Klubb
I 2010 vant hun sølvmedalje i EHF Champions League med den rumenske klubben Oltchim, etter å ha tapt finalen mot det danske laget Viborg HK.

### Landslag
Under Sommer-OL 2004 tok hun bronsemedalje med det ukrainske kvinnelandslaget.

## Eksterne lenker
* 
* Spillerprofil på EHFs nettsted (engelsk)
* Spillerprofil på Oltchim Vâlceas nettsted  (rumensk, engelsk)
Yamaha TZR

**Yamaha TZR 50cc** er en mopedmodell produsert av den japanske motorsykkelprodusenten Yamaha. Mopeden er av japansk design med en italiensk Minarelli AM6-motor. Motoren har en sekstrinns girkasse.

## Sammendrag
*Slagvolum: 50 ccm
*Aerodynamiske, R-serietype kåpedeler
*Væskekjølt, 50 cc 2-taktsmotor
*6-trinns manuell girkasse
*17 tommers hjul og store bremseskiver foran og bak
*Dobbeltsete med gripehåndtak og utfellbare fotstøtter
*Analog turteller og digitalt instrument

## Tekniske detaljer
### Motor
* Væskekjølt, énsylindret totaktsmotor
* Slagvolum 49 cc  
* Boring x slag 40,3 x 39,0&nbsp;mm  
* Kompresjonsforhold 11,5:1  
* Maks effekt 2,0&nbsp;kW ved 6 250 o/min.  
* Maks dreiemoment 3,0 Nm ved 5,500 o/min.  
* Smøresystem Separat smøring  
* Bensinsystem PHBN 16  
* Tenningssystem CDI  
* Startsystem Elektrisk  
* Kontstant utveksling, 6-trinns kraftoverføring
 
### Chassis
* Fjæringssystem foran med teleskopisk gaffel  
* Fjæringsvei foran 130&nbsp;mm  
* Fjæringssystem bak svingarm  
* Fjæringsvei bak 31&nbsp;mm  
* Brems foran skive Ø 280&nbsp;mm  
* Brems bak skive Ø 220&nbsp;mm  
* Dekk foran 100/80-17   
* Dekk bak 130/70-17 
 
### Dimensjoner
* Lengde 2 002&nbsp;mm 
* Bredde 689&nbsp;mm 
* Høyde 1 105&nbsp;mm 
* Setehøyde 815&nbsp;mm 
* Akselavstand 1 341&nbsp;mm 
* Minimum bakkeklaring 151&nbsp;mm 
* Servicevekt, fulltanket 128&nbsp;kg
* Tankvolum 14 L
Valentin Weigel

**Valentin Weigel** (født 7. august 1533 i Naundorf i Sachsen, død 10. juni 1588 i Zschopau) var en tysk teosof og mystiker.  

Han levde et relativt anonymt liv som menighetsprest i Zschopau det meste av sitt liv, uten å agitere offentlig for sin lære, og hans skrifter ble ikke utgitt før etter hans død. 

Weigel utviklet en spiritualistisk tenkning, inspirert av Johannes Tauler, Mester Eckhart og Paracelsus. Hans teologi ble utviklet i en tid da lutherdommen var i ferd med å stivne, eller institusjonalisere seg. For Weigel var ikke nåden noe som kom til menneskene utenfra; han la vekt på gjenfødelsen av det indre menneske. Hans lære om himmel og helvete som en mental tilstand hos hver enkelt representerer en nesten panteistisk forståelse. Et utdrag fra hans *Dialog om kristendommen* er utgitt i antologien *[[Vestens mystikk]]*, 2005. I dialogen representerer «Predikanten» den offisielle lutherdommen, mens «Tilhøreren» uttrykker Weigels ideer om den indre gjenfødelse.

Hans tilhengere dannet en egen sekt, kalt *weigelianerne*.

## Referanser
Orlinek

**Orlinek**, offisielt **Orlinek im. Stanisława Marusarza**, er en hoppbakke i Karpacz i Polen. Bakken har K-punkt 85 meter og bakkestørrelse 94 meter. Den er oppkalt etter skiløperen Stanisław Marusarz.

Den første hoppbakken i området ble bygd i 1912. Den hadde stillas av tre, og var i bruk fram til 2. verdenskrig. Den siste bakkerekorden var på 45,5 meter, satt av Karl-Heinz Breiter i 1938. Bakken forfalt under krigen, og ble revet da freden kom. En ny hoppbakke med trestillas, kalt Orlinek, ble bygd i 1946, under ledelse av Stanisław Marusarz. Denne bakken ble ødelagt av en storm i 1962 og ikke umiddelbart gjenoppbygd. I årene 1972-1975 ble det bygd tre mindre bakker i Karpacz, før Orlinek ble gjenoppbygd i 1978 med tårn av stål og K-punkt 73 meter. Den siste større ombyggingen av bakken ble gjort i 2000, da den ble utvidet til K85.

Orlinek ble brukt under junior-VM på ski i 2001. Et FIS-renn i hopp ble arrangert i bakken i 2004. Siden 2001 har bakken flere ganger blitt brukt under renn i B-verdenscupen (nå kontinentalcupen) i kombinert, sist i 2006. De siste årene har kombinerthopprenn i bakken flere ganger blitt avlyst og flyttet på grunn av snømangel.

Bakkerekorden er 94,5 meter, satt av Adam Małysz (Polen) i FIS-rennet 29. januar 2004.

Om sommeren brukes bakken blant annet til strikkhopping. Hoppbakken er ikke utstyrt med plastmatter.

Nettstedet Skisprungschanzen-Archiv meldte i april 2011 at hoppbakken står og forfaller, og at administrasjonen i Karpacz ikke ønsker å bruke penger på å sette den i stand. Hoppaktiviteten i byen er nedlagt, og det er liten sjanse for ny aktivitet i bakken.

## Viktige renn

## Kilder
*Skijumping.pl: Karpacz (Polska) (polsk, besøkt 14. desember 2010)
*Skijumping.pl: Co z tą skocznią – Orlinek w Karpaczu (23. november 2008, polsk, besøkt 14. desember 2010)
*Karpacz.pl: Die Skisprungschanze „Orlinek“ (tysk, besøkt 14. desember 2010)
*Skisprungschanzen-Archiv: Karpacz (Orlinek) (engelsk, besøkt 14. desember 2010)
*Skisprungschanzen-Archiv: Karpacz (Śnieżka) (engelsk, besøkt 14. desember 2010)
Smalltown Boy

**«Smalltown Boy»** er en sang fra synthpop-bandet Bronski Beat.

Sangen er fra bandets debutalbum *[[The Age of Consent]]* fra 1984, og ble utgitt som 7" og som 12" singel i 1988. «Smalltown Boy» ble bandets største hit, med 1.-plass i Nederland og Italia og en 3.-plass i Storbritannia. I USA feilet den å nå høyt på den ordinære singellisten, muligens på grunn av sitt åpne homofile tema i teksten. Den kom derimot på 1.-plass på den amerikanske Hot Dance Club Songs-listen.

Singelen solgte til Gullplate i Canada i 1. mars 1985 (50&nbsp;000 solgte singler) og Sølvplate i Storbritannia 1. juli 1984 (200&nbsp;000 solgte singler).

## Sangtekst
Handlingen i sangen er om homofile temaer, som homofobi, vold mot homofile, ensomhet og avvisning av familie. Til videoen ble det laget en musikkvideo hvor vokalist i bandet, Jimmy Sommerville, spiller hovedkarakteren i sangen. Man ser han bli avvist av familien og samfunnet rundt ham, og dette gjør at han reiser fra den mindre byen (Smalltown) inn til storbyen.

## Listeplaseringer

1 Jimmy Somerville med Bronski Beat, 1991 remix

## Referanser
Shvetasvatara upanishad

**Śvetāśvatara upaniṣad** (sanskrit; devanāgarī: श्वेताश्वतर उपनिषद), også kalt **śvetāśvataropaniṣad** (श्वेताश्वतरोपनिषद्) og **śvetāśvataropaniṣat** (श्वेताश्वतरोपनिषत्), er en av de eldre og «primære» upaniṣadene. *Śvetāśvatara* betyr «bært på en hvit hest». Den er knyttet til Krishna Yajurveda og opptrer som nr 14 i mutikā-kanonen over 108 upanishader.

Upanishaden inneholder 113 mantraer eller vers i seks kapitler. I sitt verk *brahmasutrabhasya*, som er en kommentar til brahma sutraene, karakteriserte advaita vedanta-filosofen Adi Shankara (700–750) den som «mantra-upanishaden» til den vediske śvetāśvataskolen.

## Referanser
Tachograf

En **tachograf**, også kalt **fartsskriver**, er et instrument som registrerer hastigheter for et kjøretøy mens det beveger seg. Den vanligste formen i dag, registrerer elektronisk på en databrikke, slik at avlesning skjer på en datamaskin med kortleser og dertil egnede programmer.

Eldre varianter består av en laserpenn som merker av hastigheten på en skive. Skiven snurrer rundt slik at alle bevegelser blir registrert. Etter 24 timer er skiven kommet til utgangspunktet, og skal erstattes med en ny.

Siden bevegelsen av skiven eller dataregistreringen er ganske jevn, vil det være mulig å fastslå hastigheten til enhver tid, slik at alvorlige brudd på hviletids- og hastighetsbestemmelser kan avleses.

Instrumentet er i Norge påbudt for kjøretøyer som registreres med totalvekt over 3&nbsp;500 kg inklusive nyttelast. Unntak kan gjøres dersom kjøringen bare foregår over kortere perioder eller innen begrenset område. Skiven brukes primært for å registrere om sjåfører har overholdt pålagt hviletid. Tachografen er ofte utstyrt slik at det kommer fram meldinger om snarlig pause til sjåføren. I desember 2006 ble det innført påbud om digital fartsskriver i alle nye kjøretøy som omfattes av reglene.

Fartsskriver må ikke forveksles med speedometer som bare viser den hastigheten et kjøretøy har i øyeblikket.

## Referanser
I Believe in You (Kylie Minogue sang)

«**I Believe in You**» er en dansepop-sang fremført av den australske sangeren Kylie Minogue og skrevet av Minogue og Scissor Sisters-medlemmene Jake Shears og Babydaddy. Sangen fikk en samlet positiv mottakelse fra kritikere da den ble utgitt som den første singelen fra Minogues andre samlealbum *[[Ultimate Kylie]]* i desember 2004. Singelen nådde nummer to i Storbritannia og nummer seks i Australia.

## Inspirasjon
«I Believe in You» er en fengende disco-kjærlighetssang spilt hovedakelig på synthesizere og keyboards. Tekstene i sangen beskriver hvordan hun ikke tror på noe annet enn sin elsker. Skrevet og spilt inn sommeren 2004 i London, henter sangen sin inspirasjon fra disco, new wave og elektronisk musikk fra 1980-tallet.

## Sammensetning og opptak
Sangen åpner med en melodi spilt på keyboard. Denne melodien er opprettholdt gjennom hele sangen, bortsett fra sporadiske pauser under Minogues vers. Trommer og synth-strenger ligger i bakgrunnen gjennom hele sangen. I refrenget synger Minogue høy oktav med strykere og rytmen i bakgrunnen.

## Informasjon
«I Believe in You» ble utgitt den 6. desember 2004 i Storbritannia og nådde nummer to på singellista UK Singles Chart. Singelen nådde nummer seks i Australia og ble sertifisert gull i 2005. I de fleste europeiske land var sangen en Topp 10-hit på singellistene. I USA nådde ikke singelen Billboard Hot 100, men nådde nummer tre på Billboard-danselista. I New Zealand gikk singelen inn som nummer 38, så etter to uker nådde den nummer 29, men falt ut av listen etter fem uker.

## Musikkvideo
Videoen har Minogue i et studio fylt med fargerike neonlys. Det er fire sekvenser, de to første finner sted i en stor sfære omsluttet av neonlys, den tredje er rett og slett Minogue som danser før en psykedelisk flash av virvlende farger, og sluttscenen er med dansere hver iført opplyst kostymer i forskjellige farger. Videoen avsluttes med at disse fire scenene vises, og inkluderer flere bilder av danserne, med Minogue i den andre sfæren iført samme klær og med samme frisyre som i den første sekvensen.

## Formater og sporliste
;Britisk CD 1
#«I Believe in You» – 3:21
#«B.P.M.» – 4:07

;Britisk CD 2
#«I Believe in You» – 3:21
#«I Believe in You» (Mylo Vocal Mix) – 6:02
#«I Believe in You» (Skylark Mix) – 7:57
#«I Believe in You» (Video)

;Europeisk CD 1
#«I Believe in You» – 3:21
#«B.P.M.» – 4:07

;Europeisk CD 2
#«I Believe in You» – 3:21
#«I Believe in You» (Mylo Vocal Mix) – 6:02
#«I Believe in You» (Skylark Mix) – 7:57
#«I Believe in You» (Video)

;Europeisk 12" single
#«I Believe in You» – 3:21
#«I Believe in You» (Mylo Vocal Mix) – 6:02
#«I Believe in You» (Skylark Mix) – 7:57

;Australsk CD
#«I Believe in You» – 3:21
#«B.P.M.» – 4:07
#«I Believe in You» (Mylo Vocal Mix) – 6:02
#«I Believe in You» (Skylark Mix) – 7:57
#«I Believe in You» (Video)

## Topplisten

## Referanser


## Eksterne lenker
* ''I Believe in You'' på Allmusic
Hummuli kommune

**Hummuli kommune** er en tidligere landkommune i Valga fylke i Estland, på grensen til Latvia. Kommunen lå helt sørvest i fylket og administrasjonssenteret var landsbyen Hummuli. Kommunen hadde cirka 1&nbsp;060 innbyggere og et areal på 163&nbsp;km². Folketallet var stabilt. 

De største tettstedene er Hummuli med 339 innbyggere, og landsbyene Piiri og Jeti. Maleren Elmar Kits (1913–1972) malte i 1964 noen få landskapsmalerier fra innsjølandskapet vest i kommunen. Innsjøen *Valgjärv* sør for landsbyen Koorküla er den største av innsjøene, og ved undervannsarkeologi fant man i 1958 restene av en trebygd landsby på bunnen av sjøen, med røtter helt tilbake til 3300 f.Kr.. Landsbyen hadde stått på påler i innsjøen og dekket 737 m². De første funnene fra den arkaiske steinalderlandsbyen ble gjort i 1640 av den lokale godsherren Wolfgang Heinrich von Anrep, ved hjelp av livegne og russiske dykkere som fant kobbergjenstander.  

Den tyske orden etablerte et fort nord for stedet Hummuli på 1300-tallet, antakelig på stedet til et enda eldre estisk borganlegg.

## Referanser


## Eksterne lenker
*
Helme kommune

**Helme kommune** er en tidligere landkommune i Valga fylke i Estland, på grensen til Latvia. Kommunen lå helt vest i fylket og administrasjonssenteret var byen Tõrva som var en egen kommune, og som Helme kommune helt omkranset. Kommunen har cirka 2&nbsp;525 innbyggere og et areal på 313&nbsp;km². Folketallet er stabilt.

De største tettstedene utenom Tõrva (3.163 innb, egen kommune), er Linna med 475 innbyggere, og Helme med 178 innbyggere, som er en landsby (alevik).

Det er berømte huler i nærheten av Helme landsby.

## Referanser
Summeedderkopp

**Summeedderkopp** (*Anyphaena accentuata*) er en edderkopp i gruppen (familien) summeedderkopper (Anyphaenidae) som tilhører undergruppen Entelegynae i gruppen Araneomorphae.

## Utseende
Summeedderkopp er en middelsstor (gjerne 4–10&nbsp;mm), noe langbeint edderkopp, lyst brunlig med mørkere tegninger, den har to svarte V-figurer på bakkroppen. De åtte øyne danner nærmest to tverr-rader. Trakésystemet er uvanlig velutviklet, noe som gjør at den kan bevege seg svært hurtig.

## Levevis
Summeedderkopp er svært rask, de er blant de få edderkopper som kan løpe også oppover en glassplate. Den lever og jakter i løvverket på busker og trær. Bladlus ser ut til å være spesielt foretrukket mat.

Hannen kommer i kontakt med hunnen ved å vibrere bakkroppen mot et blad. Den summende lyden den lager, er hørbar også for mennesker. Etter paringen spinner hunnen en eggsekk av silke som hun fester til et sammenkrøllet blad, og vokter over denne.

## Litteratur
* Roberts, M.J. (1995) *Spiders of Britain & Northern Europe.* Harper Collins. ISBN 0-00-219981-5

## Eksterne lenker
* 
* Edderkoppkroken - Anyphaenidae. Med bilder av den norske arten
Karula kommune

**Karula kommune** er en tidligere landkommune i Valga fylke i Estland, på grensen til Latvia. Kommunen lå sørøst i fylket og administrasjonssenteret var landsbyen Karula. Kommunen hadde cirka 1&nbsp;050 innbyggere og et areal på 230&nbsp;km². Folketallet var sterkt fallende. 

De største tettstedene er Karula med ca 150 innbyggere, og Kaagjärve midt mellom Karula og Valga. I Kaagjärve vokste den kjente estiske billedkunstneren Juhan Raudsepp (1896-1984) opp, og tegnet i høy alder det episk-nasjonale bildet *Rusi gård*, av tradisjonelle bondebygninger som siden ble demontert og satt opp i utendørsmusset *Rocca al Mare* nær Tallinn.  

I kommunen ligger også Pikkjärv (norsk: *Langsjøen*), som med sine 5 km lengde og bare 170 meters bredde er Estlands smaleste innsjø. 

## Referanser


## Eksterne lenker
*
Vinbladet

***Vinbladet*** er et kundemagasin utgitt av AS Vinmonopolet. Tidsskriftet ble etablert høsten 1988. Navnet kommer fra Vinmonopolets internmagasin som etter etableringen av kundemagasinet ble hetende *Apropol*.

Bladet utgis seks ganger årlig, og deles ut gratis ved Vinmonopolets utsalg samt direkte via posten. 

Bladet distribueres i et opplag på  eksemplarer per 2023. Redaktører er per 2023 Tom R. Tyrihjell (ansv.red.) og Marie Steffens.

## Referanser


## Eksterne lenker
* Vinbladet på Vinmonopolets hjemmesider
Cecilia Grubbström

**Cecilia Anna Skagerstam Grubbström** (født 2. september 1986 i Partille) er en svensk håndballspiller. Hun spiller for den danske klubben Viborg HK. Grubbström spilte i EM 2010, og er en del av den svenske troppen i de olympiske leker i London 2012.

Grubbström arbeider som fysioterapeut.

## Referanser


## Eksterne lenker
*
Palupera kommune

**Palupera kommune** er en tidligere landkommune i Valga fylke i det sørlige Estland. Kommunen lå helt nordøst i fylket og administrasjonssenteret var landsbyen Palupera. Kommunen hadde cirka 1&nbsp;150 innbyggere og et areal på 123&nbsp;km². Folketallet var stabilt. 

Det største tettstedet var Palupera med ca 150 innbyggere.

Innsjøene ved Päidla, Neeruti og Leigo i kommunen er velkjente for utendørs kor-konserter som har vært arrangert her siden 1998. I det samme området malte kunstnern Kalju Nagel (1918–2005) landskapsmalerier av det glaciale sjølandskapet.

## Referanser


## Eksterne lenker
*